b'\n_START_ARTICLE_\nBaltym\xc5\xb3 biosintez\xc4\x97\n_START_SECTION_\nDNR sandara ir reik\xc5\xa1m\xc4\x97\n_START_PARAGRAPH_\nDNR yra viena didel\xc4\x97 organin\xc4\x97 molekul\xc4\x97 - polimeras. DNR molekul\xc4\x97 (2 pav.) sudaryta i\xc5\xa1 dviej\xc5\xb3 polinukleotidini\xc5\xb3 grandini\xc5\xb3, kurios tarpusavyje yra susijungusios vandeniliniais ry\xc5\xa1iais ir susisukusios \xc4\xaf spiral\xc4\x99. Viena polinukleotidin\xc4\x97 grandin\xc4\x97 sudaryta i\xc5\xa1 ma\xc5\xbeesni\xc5\xb3 fragment\xc5\xb3, t. y. nukleotid\xc5\xb3. Yra keturi\xc5\xb3 r\xc5\xab\xc5\xa1i\xc5\xb3 nukleotidai\xc2\xa0: Guaninas, Adeninas, Citozinas, Timinas. Vis\xc5\xb3 \xc5\xa1i\xc5\xb3 nukleotid\xc5\xb3 dyd\xc5\xbeiai \xc5\xa1iek tieks skiriasi, kadangi Guanino ir Adenino sud\xc4\x97tyje esan\xc4\x8dios azotin\xc4\x97s baz\xc4\x97s yra ilgesn\xc4\x97s u\xc5\xbe Citozino ir Timino azotines bazes, b\xc5\xabtent d\xc4\x97l \xc5\xa1ios prie\xc5\xbeasties dvi polinukleotidin\xc4\x97s grandin\xc4\x97s negali jungtis viena su kita i\xc5\xa1ilgai \xc5\xa1alia kitos, o susidaro spiral\xc4\x97. _NEWLINE_DNR molekul\xc4\x97 taip yra suskirstyta \xc4\xaf genus. Genas yra DNR molekul\xc4\x97s atkarpa, kurioje tam tikra nukleotid\xc5\xb3 seka koduoja aminor\xc5\xabg\xc5\xa1\xc4\x8di\xc5\xb3 sek\xc4\x85 baltyme. Nuskai\xc4\x8dius \xc5\xa1i\xc4\x85 informacij\xc4\x85 nuo vieno geno, l\xc4\x85stel\xc4\x97je yra gaminamas baltymas (3 pav.)  i\xc5\xa1 aminor\xc5\xabg\xc5\xa1\xc4\x8di\xc5\xb3. Genetin\xc4\x97 informacija yra nuskaitoma kodonais, t. y. trys greta stovintys nukleotidai sudaro vien\xc4\x85 kodon\xc4\x85, kuris koduoja vien\xc4\x85 aminor\xc5\xabg\xc5\xa1t\xc4\xaf baltyme. Tai dar yra vadinama genetiniu kodu. Yra \xc4\xafrodyta, kad visose \xc5\xbeem\xc4\x97je esan\xc4\x8diose l\xc4\x85stel\xc4\x97se (bakterijos, grybai, gyv\xc5\xabnai ir t. t.) tie patys kodonai koduoja tokias pa\xc4\x8dias aminor\xc5\xabg\xc5\xa1tis, tod\xc4\x97l visose l\xc4\x85stel\xc4\x97se baltymai yra gaminami taip pat. I\xc5\xa1 to mokslininkai daro prielaid\xc4\x85, jog visi organizmai kadaise yra kil\xc4\x99 i\xc5\xa1 vienos l\xc4\x85stel\xc4\x97s, gyvavusios prie\xc5\xa1 miljardus met\xc5\xb3.\n_START_SECTION_\nBaltym\xc5\xb3 biosintez\xc4\x97s etapai\n_START_PARAGRAPH_\nNorint pagaminti baltym\xc4\x85, pirmiausia reikia nura\xc5\xa1yti genetin\xc4\x99 informacij\xc4\x85 nuo branduolyje esan\xc4\x8dios DNR._NEWLINE_Tai yra vadinama transkripcija. Jos metu abi polinukleotidin\xc4\x97s DNR grandin\xc4\x97s atsiskiria viena nuo kitos ir yra susintetinama iRNR ( informacin\xc4\x97 ribonukleinin\xc4\x97 r\xc5\xabg\xc5\xa1tis)  taip pat i\xc5\xa1 atskir\xc5\xb3 nukleotid\xc5\xb3, pagal DNR matric\xc4\x85, t. y. motinin\xc4\x99 DNR polinukleotidin\xc4\x99 grandin\xc4\x99. Nura\xc5\xa1yt\xc4\x85 genetin\xc4\x99 informacij\xc4\x85 iRNR i\xc5\xa1 branduolio nune\xc5\xa1a \xc4\xaf l\xc4\x85stel\xc4\x97je esan\xc4\x8di\xc4\x85 baltymo gamybos viet\xc4\x85, t. y. ribosom\xc4\x85 arba \xc5\xa1iurk\xc5\xa1t\xc5\xb3j\xc4\xaf endoplazmin\xc4\xaf tinkl\xc4\x85. Ribosoma slenka iRNR ir j\xc4\x85 skaito, t. y. gamina baltym\xc4\x85 (vyksta transliacija) i\xc5\xa1 atne\xc5\xa1t\xc5\xb3 aminor\xc5\xabg\xc5\xa1\xc4\x8di\xc5\xb3, kurios yra jungiamos peptidiniais ry\xc5\xa1iais \xc4\xaf ilg\xc4\x85 grandin\xc4\x99, t. y. baltym\xc4\x85. Baltymo gamyba yra vadinama transliacija , kuri turi tris etapus:_NEWLINE_Iniciacija- baltymo gamybos prad\xc5\xbeia. Pirmasis iRNR kodonas yra vadinamas inicialiniu kodonu, kuris koduoja inicialin\xc4\x99 aminor\xc5\xabg\xc5\xa1t\xc4\xaf- metionin\xc4\x85. tRNR (transportin\xc4\x97 ribonukleinin\xc4\x97 r\xc5\xabg\xc5\xa1tis) atne\xc5\xa1a metionin\xc4\x85 \xc4\xaf ribosomos aktyv\xc5\xb3j\xc4\xaf centr\xc4\x85, susidaro vandeniliniai ry\xc5\xa1iai tarp tRNR antokodono ir iRNR kodono, kadagi jie sutampa pagal komplementarumo princip\xc4\x85._NEWLINE_Elongacija- aminor\xc5\xabg\xc5\xa1\xc4\x8di\xc5\xb3 jungimas peptidin\xc4\x97mis jungtimis \xc4\xaf polipeptidin\xc4\x99 grandin\xc4\x97l\xc4\x99. t. y. baltym\xc4\x85. tRNR molekul\xc4\x97s ne\xc5\xa1a ribosomai aminor\xc5\xabg\xc5\xa1tis, tRNR antikodonas yra tikrinamas su iRNR kodonu, jeigu jie sutampa pagal komplementarumo pincip\xc4\x85, vadinasi atne\xc5\xa1toji aminor\xc5\xabg\xc5\xa1tis yra reikalinga baltymo gamybai, susidaro vandeniliniai ry\xc5\xa1iai. Ribosomos aktyviajame centre esan\xc4\x8dios dvi aminor\xc5\xabg\xc5\xa1tys yra sujungiamos peptidin\xc4\x97mis jungtimis._NEWLINE_Terminacija- baltymo gamybos pabaiga. Ribosoma slinkdama iRNR pasiekia terminalin\xc4\xaf kodon\xc4\x85, kuris signalizuoja, kad baltymo gamyba yra baigta, pagamintas baltymas atsiskiria nuo ribosomos ir iRNR.\n_START_SECTION_\nAktino ir Miozinos baltym\xc5\xb3 skaiduolos raumenin\xc4\x97je l\xc4\x85stel\xc4\x97je.\n_START_PARAGRAPH_\nBaltym\xc5\xb3 biosintez\xc4\x97 yra vienas svarbiausi\xc5\xb3 biochemini\xc5\xb3 proces\xc5\xb3 raumen\xc5\xb3 l\xc4\x85stel\xc4\x97se._NEWLINE_Raumen\xc5\xb3 l\xc4\x85stel\xc4\x97se (5 pav.) gaminami Aktino ir Miozino baltymai sudaro ilgus vamzdelius- miofibriles, kurie i\xc5\xa1sid\xc4\x97sto i\xc5\xa1ilgai raumenin\xc4\x97s l\xc4\x85stel\xc4\x97s ir atlieka susitraukin\xc4\x97jimo funkcij\xc4\x85, t. y. sutraukin\xc4\x97ja raumen\xc4\xaf, to d\xc4\x97ka \xc5\xbemogaus raumenys atlieka jud\xc4\x97jimo funkcij\xc4\x85._NEWLINE_Informacijos \xc5\xa1altiniai_NEWLINE_https://www.pasteur.fr/ip/resource/filecenter/document/01s-000046-03t/genetic-regulatory.pdfhttp://www.elmhurst.edu/~chm/vchembook/584proteinsyn.htmlhttp://nemokamai.moksliniaidarbai.lt/konspektas/402/dnr-struktura-ir-funkcija.html_NEWLINE_Biologijos- biochemijos vadov\xc4\x97lis \xe2\x80\x9c MADER\xe2\x80\x9d'